མཚོ་སྔོན་གྱིས་མུ་མཐུད་དུ་རིགས་སོ་སོའི་འགན་བཅོལ་ལམ་ལུགས་ཀྱི་མཐུད་སྦྲེལ་རིགས་སོ་སོར་ཤུགས་སྣོན་བྱས་ཏེ།ཞིང་ཆེན་ཡོངས་ཀྱི་ཁྱབ་ཁོངས་སུ་གཏན་ཁེལ་བྱས་པའི་སྨན་བཅོས་སྒྲིག་གཞི་དེས་རོང་འབྲོག་ས་ཁུལ་གྱི་དབུལ་ཕོངས་མི་རྣམས་ཞག་སྡོད་སྨན་བཅོས་རིན་དངུལ་དེ་རྣམ་པ་གཅིག་གི་བྱེད་ཐབས་ལ་བརྟེན་ནས་རྩིས་གསལ་པོ་བརྒྱབ།ཁྱོན་ཡོངས་ནས་ཡིག་ཚགས་དང་བྱང་བུ་བཟོས་པའི་དབུལ་ཕོངས་མི་དམངས་རྣམས་ལ་ཐོག་མར་སྨན་ཁང་དུ་སྡོད་པ་དང་རྗེས་སུ་རྩིས་རྒྱག་པའི་སྲིད་ཇུས་ལག་བསྟར་བྱས།རིམ་པ་སོ་སོའི་སྨན་བཅོས་ལས་ཁུངས་དག་གིས་སྨན་ཁང་ལ་འདུག་སྐབས་ཀྱི་སྔོན་འགྲོའི་གཏའ་དངུལ་མེད་པར་བཟོས་ཤིང་སྨན་ཁང་ནས་འབུད་དུས་ད་བཟོད་སྨན་རིན་རྩིས་སྤྲོད་ཆོག་པར་བྱས་ཡོད།